钦定古今图书集成/方舆汇编/职方典/第1314卷 > 《海潮序》余靖
## 钦定古今图书集成/方舆汇编/职方典/第1314卷 > 《海潮序》余靖

古之言潮者多矣，或言如橐籥翕张，或言如人气呼
吸，或言海䲡出入，皆无根据。唐卢肇著《海潮赋》，以谓
“日人海而潮生，月离日而潮大”，自谓极天人之论，世
莫敢非。予常东至海门，南至武山，旦夕候潮之进退，
弦望候潮之消息，乃知卢氏之说，出于胸臆，盖有不
知而作者也。夫阳燧取火于日，阴鉴取水于月，从其
“类也。潮之涨退，海非增减，盖月之所临，则水从之。日
月右转而天左旋，一日一周，临于四极。故月临卯酉，
则水涨于东西；月临子午，则潮平乎南北。彼竭此盈，
往来不绝，皆系于月，不系于日。”何以知其然乎？夫昼
夜之运，日行一度，月则行十三度有奇。故太阴西没
之期，常缓于日行二刻有奇。潮之日缓，其期率亦如
是。自朔至望，常缓一夜潮；自望至晦，常缓一日潮。若
因日之入海，激而为潮，则何故缓不及期，常三刻有
奇乎？肇又谓“日去月远，其潮乃大。合朔之际，潮殆微
绝。”此固不知潮之准也。夫朔望前后，月行差疾，故晦
前三日潮势长，朔后三日，潮势极大，望亦如之，非谓

以分也。夫春夏昼潮常大，秋冬夜潮常大。盖春为阳
中，秋为阴中。岁之有春秋，犹月之有朔望也。故潮之
极涨，常在春秋之中；涛之极大，常在朔望之后，此天
地之常数也。”昔窦氏为《记》，以为“潮虚于午，此候于东
海者”也。近燕公著论，以为潮生于子，此候于南海者
也。又尝闻于《海贾》云：“潮生东南，此乘舟候潮而进退
者耳。”古今之说，以为地缺东南，水归之海。贾所云亦
近之矣。今通二海之盈缩，以志其期，西北二海所未
尝见，故阙而不记云。常候于海门，月加卯而潮平者，
日月合朔，则旦而潮平，日缓三刻有奇，上“弦午而平，
望以前为昼潮，望以后为夜潮，此皆临海之候也。”远
海之处，则各有远近之期。月加酉而潮平者，日月合
朔则日入而潮平。上弦则夜半而平，望则明日之旦
而平。望以前为夜潮，望以后为昼潮，此东海之潮候
也。又常候于武山。月加午而潮平者，日月合朔则午
而潮平。弦则日入而潮平，望则夜半而平。上弦以前
为昼潮，上弦以后为夜潮。月加子而潮平者，日月合
朔，则夜半而潮平。上弦则日出而平，望则午而平。上
弦以前为夜潮，上弦以后为昼潮，此南海之潮候也。
邑之潮，视武山又差一时辰，盖邑地去武山差八十
里，邑潮先平则亦先退云。